
 Z A P I S N I K
20. sjednice Vijeća Mjesnog odbora Poljanice,

održane 23. siječnja 2023.
u objektu mjesne samouprave Poljanice, Dubrava 203,
s početkom u 18,00 sati

NAZOČNI ČLANOVI VIJEĆA:  Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Ivan Burić i Doris Vrebac.

Predsjedava: Vesna Kotarac, predsjednica Vijeća.

Zapisnik vodi: Jadranka Milivojević, potpredsjednica Vijeća.

Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 20. sjednicu Vijeća Mjesnog odbora.

Vijeće jednoglasno prihvaća tekst zapisnika 19. sjednice Vijeća, održane dana 14. prosinca 2022.
Na prijedlog predsjednice, Vijeće jednoglasno prihvaća i utvrđuje:
D N E V N I   R E D
1. Program rada Vijeća Mjesnog odbora Poljanice u 2023. – donošenje;
2. Izvješće o radu Vijeća Mjesnog odbora Poljanice u 2022. 

3. Financijski plan Mjesnog odbora Poljanice za 2023. – donošenje;
4. Zahtjev za jednokratno korištenje prostora mjesne samouprave - Dubrava 203 – donošenje zaključka;
a) Dragica Veg 
b) Nera Mazulović
5. Zahtjev za povremeno korištenje prostora mjesne samouprave – Dubrava 203 – Udruga Stara Rijeka i okolica – donošenje zaključka;
6. Prijedlog sanacije ulegnuća upojnih bunara  na području Mjesnog odbora Poljanice – donošenje zaključka;
7. Prijedlog za dodjelu Nagrade grada Zagreba – donošenje zaključka;
8. Pitanja, prijedlozi i obavijesti.

AD 1. Program rada Vijeća Mjesnog odbora Poljanice u 2023.
Predsjednica pojašnjava prijedlog Programa Vijeća Mjesnog odbora Poljanice za 2023. godinu.

Vijeće jednoglasno donosi

 Program rada Vijeća Mjesnog odbora Poljanice za 2023.

Program rada se nalazi u privitku zapisniku i sastavni je dio istoga.
AD 2. Izvješće o radu Vijeća Mjesnog odbor Poljanice u 2022.
Predsjednica je članove Vijeća upoznala s prijedlogom izvješća o radu za 2022. godinu. Pročitala je statistiku vezanu za održane sjednice, dolazak članova na sjednice u 2022.g. te teme tj. aktivnosti o kojima se raspravljalo i odlučivalo u 2022.g. s naglaskom na donošenje zaključaka utemeljenih na realnim potrebama i zahtjevima građana MO Poljanice.

Poteškoće uočene u radu Vijeća tijekom 2022. godine odnosile su se na nedovoljna financijska sredstva za realizaciju planiranih aktivnosti, te nepravovremeno obavještavanje Vijeća o početku izvođenja radova na području Mjesnog odbora Poljanice. Sporost u provođenju i izvršavanju aktivnosti navedenih u zaključcima Vijeća također je uočena kao poteškoća u realizaciji godišnjih planova i programa rada.  Komunikacija između Vijeća MO i Vijeća GČ Gornja Dubrava, kao i komunikacija sa nadležnim gradskim uredima bila je zadovoljavajuća.

Vijeće jednoglasno donosi

ZAKLJUČAK 

Prihvaća se izvješće o radu Mjesnog odbora  Poljanice u 2022.

Izvješće se nalazi u prilogu zapisnika, te je sastavni dio istog.

AD 3. Prijedlog Financijskog plana Mjesnog odbora Poljanice za 2023.
Predsjednica pojašnjava Financijski plan za 2023. godinu u odnosu na prethodne godine. Vijeće je raspravilo stavke i iznose Financijskog plana za 2023. godinu koji je u odnosu na prethodnu godinu umanjen za nešto više od dvije tisuće eura.
Vijeće jednoglasno donosi

Financijski  plan Mjesnog odbora Poljanice za 2023.
Financijski plan nalazi se u privitku zapisnika i njegov je sastavni dio.

Ad 4. Zahtjev za jednokratno korištenje prostora mjesne samouprave, Dubrava 203 – Siniša Rakijaš 

Vijeću Mjesnog odbora Poljanice obratile su se pisanim zahtjevom za jednokratno korištenje prostora gospođa Dragica Veg i to u terminu 22. travnja 2023. godine u vremenu od 15,00 – 21,00 sata –obiteljska  proslava rođendana i gospođa Nera Mazulović u terminu 11. veljače 2023. od 15,00 do 22,00 sata-proslava 1. rođendana.
Vijeće jednoglasno donosi
ZAKLJUČAK


1. Dragici Veg z Zagreba, Gjure Prejca 5, odobrava se jednokratno korištenje prostora u objektu Mjesnog odbora Poljanice, Dubrava 203, u terminu 22. travnja 2023. od 15,00 do 21,00 sat.

2. Prostor iz točke 1. ovog Zaključka, koristiti će Dragica Veg, za proslavu rođendana,  uz naknadu od ​​​0,60 kn po 1m2, koju je korisnik dužan platiti na račun Proračuna Grada Zagreba.

ZAKLJUČAK


1. Neri Mazulović z Zagreba, IV. Luka 15A, odobrava se jednokratno korištenje prostora u objektu Mjesnog odbora Poljanice, Dubrava 203, u terminu 11. veljače 2023. od 15,00 do 22,00 sata.

2. Prostor iz točke 1. ovog Zaključka, koristiti će Nera Mazulović, za proslavu rođendana,  uz naknadu od ​​​0,60 kn po 1m2, koju je korisnik dužan platiti na račun Proračuna Grada Zagreba.

Ad 5. Zahtjev za povremeno korištenje prostora mjesne samouprave, Dubrava 203 – Udruga Stara Rijeka i okolica
Vijeću Mjesnog odbora Poljanice obratila se Udruga Stara Rijeka i okolica sa zahtjevom za povremeno korištenje prostora mjesne samouprave u njihovom dosadašnjem terminu „ svaki prvi ponedjeljak u mjesecu u vremenu od 16,30  do 20,00 sati„.

Vijeće na osnovu zahtjeva jednoglasno donosi 

ZAKLJUČAK

Odobrava se povremeno korištenje prostora u objektu Mjesnog odbora Poljanice, Dubrava 203 Udruzi Stara Rijeka i okolica i to svaki prvi ponedjeljak u mjesecu od 16,30 do 20,00 sati., 

Ad. 6. Prijedlog sanacije ulegnuća upojnih bunara na području Mjesnog odbora Poljanice
Nakon izvida na terenu i dojave građana Vijeće Mjesnog odbora jednoglasno donosi 
ZAKLJUČAK
Predlaže se žurna sanacija ulegnuća upojnih bunara i rupa na sljedećim lokacijama:

1.) Križanje ulica Poljanički prilaz i Antolovečki put

2.) III. Poljanice nogostup prije kružnog toka sjeverna strana (kod Mlinara)

3.) I. Poljanice nogostup 

(foto dokumentacija u prilogu zapisnika )
Ad. 7. Prijedlog za dodjelu Nagrade grada Zagreba

Predsjednica pojašnjava prijedlog za podnošenje prijedloga za dodjelu Nagrade Grada Zagreba na osnovu javnog pozivnog natječaja.

Vijeće jednoglasno donosi

ZAKLJUČAK

Za dodjelu Nagrade Grada Zagreba Vijeće predlaže gospodina Antu Blažanina za zasluge i rezultate postignute u sportu.

Ante Blažanin odvjetnik je iz Zagreba, jedan od osnivača Zagrebačkog maratona. 

Kao trkač istrčao je svih 30 do sada održanih Zagrebačkih maratona uz nebrojene druge maratone, polu i ultra maratone.  Kao sportaš – trkač, slovi za jednu od najvažnijih figura zagrebačke trkačke zajednice.

Od 1988. godine ostvario je 793 nastupa što ga čini apsolutnim rekorderom u ovom sportu. Mladim trkačima koje dočekuje i priprema, i nadalje nesebično dijeli savjete i pomaže im u daljnjem bavljenju sportom.
Ad. 8. Pitanja, prijedlozi i obavijesti

- predsjednica je informirala članove Vijeća o obavljenom očevidu dana 18.01.2023. godine vezano za zaključak sa 19. sjednice Vijeća kojim se traži uspostava jednosmjernog prometa u ulici Novoselski odvojak IX

- predsjednica je obavijestila vijećnike da će uputiti dopis Zagrebačkim cestama i Gradskoj četvrti Gornja Dubrava kojim se isti obavještavaju o loše i nestručno izvedenim radovima na uređenju ulice – križanje Klin i  Krotovica uz zahtjev da se nedostaci uklone i saniraju
- predsjednica je upoznala vijećnike sa odobravanjem zahtjeva za jednokratno korištenje prostora MS Poljanice gospođi Snježani Lončarić  za dan 21.01.2023. godine u vremenu od 18,00 do 23,00 sati za proslavu dječjeg rođendana i gospodinu Darku Markovu u terminu 28.01.2023. godine od 17,00 do 23,00 sata.

Dovršeno u 19,30 sati
KLASA: 024-08/23-003/121
URBROJ: 241-13-11-5/009-23-8
U Zagrebu, 23. siječnja 2023.
Zapisnik sastavila: 




                     Predsjednica
Jadranka Milivojević

                                     Vijeća Mjesnog odbora Poljanice 








                   

      Vesna Kotarac
            
